Generasjonsskifte i familiebedrifter er i mange tilfelle eit problem. Kristeleg Folkeparti og øvrige opposisjonsparti har lagt fram eit treffsikkert og enkelt forslag som kan løysa dette. Regjeringspartia har så langt ikkje slutta seg til dette, men det er von i hangande snøre. Spørsmålet mitt til statsråden vert: Synest statsråden at forslaget som er lagt fram, er eit godt og fornuftig forslag som lèt seg praktisera, og som treffer dei vanskane som faktisk er til stades i veldig mange tilfelle ved generasjonsskifte i familiebedrifter? Og: Vil han sjå nærare på dette når han får litt tid på seg over nyttår?